ANTIDOPINGOVÁ AGENTÚRA 
SLOVENSKEJ REPUBLIKY 

SPRÁVA ZO ZAHRANIČNEJ PRACOVNEJ CESTY 

1. ÚČASTNÍCI ZPC
 
Meno: 			Miroslav
Priezvisko: 		Chlipala		         		Titul: 	JUDr. Ing. PhD.
Funkcia: 		predseda právnej komisie
Znalosť jazykov: 	anglicky 
Názov organizácie: 	Antidopingová agentúra SR 
Adresa: 		Hanulova 5/C, 841 01 Bratislava 

2. ZAHRANIČNÁ PRACOVNÁ CESTA 
 
Štát: 		Francúzsko
Mesto: 	Štrasburg
Termín: 	02.03.– 04.03.2020
Prijímajúca organizácia : 
 		Council of Europe, Sport Convention Division
Adresa: 	Council of Europe Agora Building, Room G03
Účel cesty:	the Advisory Group on Legal Issues (T-DO LI) of the Monitoring Group of the AntiDoping Convention
Spôsob financovania: ZPC bola financovaná z rozpočtu ADA SR 

3. PRACOVNÝ PROGRAM

Predmetom pracovného stretnutia pracovnej skupiny bol nasledujúci program:
-	Criminalisation legislation related to doping 
-	Analysis of Rodchenkov Act on extraterritoriality 
-	Working with T-DO SCI
-	Roundtable on approach to implementing the new World Anti-Doping Code and IS
-	Feedback from Ad Hoc Group of experts on Whistle-blower protection in anti-doping
-	Feedback from Ad Hoc Group of experts on ensuring effective access of athletes to justice and fair trial (T-DO HR)
-	Future priorities of the Advisory Group on Legal Issues

Účastníci:
- právnici / zástupcovia zodpovedných národných ministerstiev alebo obdobných inštitúcií, ktoré zodpovedajú za plnenie záväzkov štátu podľa medzinárodného dohovoru v oblasti boja proti dopingu (obyčajne ministerstvo športu, kultúry, turizmu, školstva, vnútra)
- právnici zástupcovia národných antidopingových organizácií, ktoré sú členskými štátmi Rady Európy alebo pozorovateľskými štátmi
- zástupcovia Rady Európy
- zástupcovia WADA
- pozvaní hostia (prof. Dr. Ulrich Haas, Univerzita Zurich)

4. PREDMET A PRIEBEH

Seminár právnej skupiny otvoril jej nový predseda Lars Mortsiefer a následne sa slova ujal Sergey Khrychikov ako riaditeľ Divízie Sprotových dohovoro Rady Európy.

Program pracovnej skupiny bol upravený tak, že sa zmenilo poradie bodov programu. Utorňajšia časť programu bola venovaná témam:
-	Prezentácia reportu k Criminal legislation related to doping in sport
-	Následná diskusia s dôrazom na (i) celkový prístup k legislatíve (ii) spolupráca s orgánmi činnými v trestnom konaní a obdobnými orgánmi (iii) pozícia NADO ako orgánu verejného alebo súkromného práva
-	Analýza Rodčenkovho zákona k jeho extrateritoriálnemu pôsobeniu; analýza potenciálnych dopadov na fungujúci systém vymáhania antidopingových pravidiel vo svete; búrlivá diskusia
-	Informácia o hlbšej spolupráci s T-DO SCI najmä z dôvodu neexistencie zásadnejších zmien Zoznamu zakázaných látok od roku 1997
-	Pracovná diskusia k implementácii Svetového antidopingového programu 2021 (kódex a medzinárodné štandardy)

Program na stredu obsahoval:
-	Informáciu o činnosti a stretnutí T-DO WbP
-	Informáciu o činnosti a stretnutí T-DO HR
-	Diskusia k budúcim prioritám T-DO LI

5. PRÍNOS
 
Pracovná cesta bola naplánovaná s cieľom diskutovať a poznať názory členov pracovnej skupiny k témam uvedeným v programe. Zároveň som prezentoval naše skúsenosti  názory k preberaným oblatiam. 

V zmysle vyššie uvedeného ako jednoznačne pozitívne hodnotím poznanie, že WADA je pripravená podporovať národný proces spojený s implementáciou WADC2021. Pracovná skupina ako celok preukázala schopnosť vzájomnej spolupráce pri riešení aktuálnych problémov spojených s reguláciou boja proti dopingu v športe. Je jednoznačné, že existuje záujem na budovaní efektívnej spolupráce s orgánmi činnými v trestnom konaní, s ďalšími pracovnými skupinami. Cieľom je vylepšovať vzájomnú spoluprácu a zjednocovať postupy a spôsoby boja proti dopingu. Pracovná skupina hľadá riešenia aj napriek rôznorodosti právnych poriadkov a niekedy aj napriek názorovým rozdielom.

Opätovne sa ukázalo, že aktivita, prítomnosť a zapájanie sa do činnosti pracovnej skupiny je prínosom pre našu ADA SR, pochopenie medzinárodnej regulácie, moderné riešenia v danej oblasti ako aj pre posilňovanie našej pozície medzi ostatnými členmi najmä prostredníctvom odbornej aktivity.

6. ODPORÚČANÉ ZÁVERY 

Ďalej pokračovať v odbornej práci na poli boj proti dopingu. Táto práca by mala byť vykonávaná v úzkej súčinnosti s medzinárodnými organizáciami (zároveň je to aj záväzok SR). Je dôležité, aby aj na národnej úrovni dochádzalo k pochopeniu úloh jednotlivých národných aktérov v tejto oblasti. Boj proti dopingu v športe je v súčasnosti agenda, ktorá nemôže byť zjednodušene vnímaná ako izolovaná povinnosť iba ADA SR s existujúcimi právomocami, personálnym a finančným zabezpečením. 

7. ZOZNAM OBDRŽANEJ DOKUMENTÁCIE 
 
T-DO(2020)05_draft agenda_T-DOLI_Strasbourg_Mar2020
Rodchenkov Act - Prof Haas
Presentation WADA_CISP_WADA_Rangeon
T-DO (2019) 31 Compilation_and_analysis_on_criminal_legislation_related_to_doping_in_sport

8.SPÔSOB ZVEREJNENIA SPRÁVY 
 
Správa je zverejnená na webových stránkach www.antidoping.sk a www.minedu.sk.

Súhlasím so zverejnením správy na internete a publikovaním na webovej stránke Antidopingovej agentúry SR a na stránke Ministerstva školstva, vedy, výskumu a športu SR.

Bratislava, 05.03.2020

Vypracoval: JUDr. Ing. Miroslav Chlipala, PhD.

Schválil: PaedDr. Žaneta CSÁDEROVÁ, PhD.